stanford-oval/wikipedia huggingface dataset:
Elsa Metsäranta
Elämä

Tuusulan Rustjärvessä syntyneen Elsa Metsärannan vanhemmat olivat Hyrylätä kotoisin ollut palstatilallinen Karl Evert Fallström (myöh. Virta, 1858-1918) ja Aleksandra Lucander (s. 1863). Kansakoulun käytyään hän lähti ompelijaksi Helsinkiin. Metsäranta vaikutti muun muassa Raittiusyhdistys Kilvessä ja esiintyi Kansan Näyttämöllä. Myöhemmin hän työskenteli sosialidemokraattisen naisliiton kiertävänä luennoitsijana muun muassa Porin ja Hämeenlinnan seuduilla. Vuonna 1916 Metsäranta muutti puolisonsa kotiseudulle Turenkiin, jossa hänestä tuli paikallisen työväenliikkeen keskeisiä hahmoja. Metsärannan puoliso kuol sisällissodan jälkeen vankileirillä ja hän joutui itsekin pakoilemaan valkoisia.
Sodan jälkeen Metsäranta toimi sosialidemokraattisen raittiusliiton sihteerinä 1919-1924, kunnes avioitui uudelleen ja muutti puolisonsa perässä Kotkaan. Myöhemmin hän työskenteli sosialidemokraattisen työläisnaisliiton toimitsijana 1928-1932. Metsäranta valittiin eduskuntaan 1933. Hän oli myös presidentin valitsijamies 1937.
Elsa Metsäranta kuoli äkillisesti eduskunnan joululoman aikana Mehiläisen sairaalassa tammikuussa 1941. Hänen tilalleen kansanedustajaksi nousi Väinö Meltti, joka siirtyi välittömästi SDP:stä eronneeseen sosialistiseen eduskuntaryhmään.
Perhe

Elsa Metsärannan ensimmäinen puoliso oli Janakkalassa syntynyt asemamies Väinö Gustaf Aalto (1888-1918), jonka kanssa hän avioitui vuonna 1912. Pariskunnalla oli yksi poika. Punakaartiin kuulunut Aalto teloitettiin Hämeenlinnan vankileirillä toukokuussa 1918. Vuonna 1921 Metsäranta meni naimisiin Suomen Ammattijärjestön sihteerinä toimineen E. A. Metsärannan kanssa.
Teokset

Kymmenen vuotta 1928–1938 : muistelma Viipurin läänin läntisen vaalipiirin sos.-dem. naispiirijärjestön toiminnasta.  Kotka:  Viipurin läänin läntisen vaalipiirin sosialidemokraattinen naispiiritoimikunta, 1938.  Työväenliikkeen kirjasto (PDF).
Elisabeth Nauclér

Charlotte Elisabeth Helene Nauclér (s. 7. maaliskuuta 1952 Eda, Värmlanti, Ruotsi) on ruotsalaissyntyinen ahvenanmaalainen entinen kansanedustaja ja juristi. Nauclér oli Ahvenanmaan maakunnan vaalipiirin ensimmäinen naiskansanedustaja. Hänen isänsä Per Nauclér on Värmlannin metsäsuomalaisia ja äitinsä Karen Nauclér (o.s. Narvestad) norjalainen.
Nauclér opiskeli juristiksi Uppsalassa ja muutti ahvenanmaalaisen miehensä Ben Listherbyn kanssa Suomeen. Nauclér työskenteli pitkään Ahvenanmaan maakuntahallituksessa: ensimmäisessä virassaan hän aloitti vuonna 1979 ja työskenteli siellä aina vuoteen 2006, jolloin Nauclérin hoitama kansliapäällikön virka lakkautettiin. Nauclér sai Suomen kansalaisuuden vuonna 1981.
Nauclér valittiin eduskuntaan vuoden 2007 vaaleissa Ahvenanmaan porvarillisten puolueiden (C, FS, Lib. ja Ob.) muodostamalta Borgerlig Allians -yhteislistalta, joka sai 85,6 prosenttia äänistä. Nauclér sai 4 388 ääntä. Häntä ei valittu enää kansanedustajaksi vuoden 2015 vaaleissa.
Naucler pitää Ahvenanmaan neutralisointia vahvana juridisena puolustuksena: ”Neutralisointia tulisi nostaa esiin diplomaattisesti kaikissa keskusteluissa, uudestaan ja uudestaan. Ahvenanmaan neutralisointi on juridinen linnoitus. Se voi olla paljon tehokkaampi suoja kuin fyysinen linnoitus”.
Aiheesta muualla

Kotisivut (ruotsiksi)
.aspx Elisabeth Nauclér Suomen kansanedustajat. Eduskunta.
Ahvenanmaan vaalipiirin kansanedustajat
| n k Ruotsalaisen eduskuntaryhmän kansanedustajat 2007–2011 |
| --- | --- |
RKP (9):  Blomqvist  Gestrin  Henriksson  Nordman  Nylander  Nylund  Thors  Wallin  Wideroos 
Ahvenanmaa:  Nauclér 
| n k Ruotsalaisen eduskuntaryhmän kansanedustajat 2011–2015 |
| --- | --- |
RKP (9):  Blomqvist  Donner (2013–2015)  Gestrin  Gästgivars  Henriksson  Nylander  Nylund  Thors (2011–2013)  Wallin  Wideroos 
Ahvenanmaa:  Nauclér 
1 2  Astrid Thors siirtyi Euroopan turvallisuus- ja yhteistyöjärjestön Etyjin vähemmistövaltuutetuksi, ja hänen tilalleen syyskuussa 2013 nousi Jörn Donner.   
| --- | --- |
Auktoriteettitunnisteet: Henkilöt :  Eduskunta
Half-Life 2: Episode Two

| Half-Life 2: Episode Two |
| --- | --- |
 Pelin kansikuva
Kehittäjä:  Valve Corporation
Julkaisija:  Valve Corporation
Jakelija:  Electronic Arts (jälleenmyynti) Valve Corporation (verkkomyynti)
Käsikirjoittaja:  Marc Laidlaw
Säveltäjä:  Kelly Bailey
Pelisarja:  Half-Life
Pelimoottori:  Source
Julkaistu:   10. lokakuuta 2007 Windows, Xbox 360 NA 10. lokakuuta 2007 EU 18. lokakuuta 2007 AU 25. lokakuuta 2007 PlayStation 3 NA 11. joulukuuta 2007 EU 16. joulukuuta 2007 AU 22. joulukuuta 2007 OS X  26. toukokuuta 2010 Linux 10. toukokuuta 2013 
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  ESRB: 17+  Virheellinen ESRB-arvo ELSPA: 15+ PEGI: 16
Alusta:  Microsoft Windows, Xbox 360, PlayStation 3, OS X, Linux
Jakelumuoto:  DVD, Blu-ray, Steam
  Minimivaatimukset  1.7 Ghz prosessori  512 Mt muistia  DirectX8.1 näytönohjain SSE-tuella  Windows XP  hiiri  näppäimistö  Internet-yhteys   
Oheislaite:  VR-lasit tuettu
Lisää peliartikkeleitaVideopelien teemasivulla
Infobox OK     : 
Half-Life 2: Episode Two on Valve Corporationin kehittämä ja julkaisema ensimmäisen persoonan ammuntapeli, joka on toinen Half-Life 2 -pelin kahdesta virallisesta lisäosasta. Peli julkaistiin Microsoft Windowsille, PlayStation 3:lle ja Xbox 360:lle vuonna 2007. Vuonna 2010 peli julkaistiin Steam-jakeluohjelman kautta OS X:lle ja vuonna 2013 myös Linuxille. Half-Life 2: Episode Two on myös julkaistu The Orange Box-pelikokoelmassa. Steam-palvelun kautta peliin on myös mahdollista saada suomenkieliset tekstitykset, jos käyttäjällä on Steamin suomenkielinen versio.
Half-Life 2: Episode Twon tarinassa tiedemies Gordon Freemanin ja hänen aisaparinsa Alyx Vancen tavoitteena on matkustaa White Forestin metsässä sijaitsevaan vanhaan ohjussiiloon, jossa Eli Vance, Isaac Kleiner ja uusi hahmo Arne Magnusson ovat odottamassa heitä. Edellisessä osan loppuratkaisun jälkeen taivaalle on muodostunut valtava ulottuuvusrepeämä, jonka kautta Combine-imperiumi yrittää tuoda asevoimansa Maahan. Olennainen osa juonta on Alyxin varastama kopio tietopaketista, jonka sisältämien tietojen avulla kapinalliset pystyvät sulkemaan ulottuvuusrepeämän.
Pelaaminen

Half-Life 2: Episode Twon pelimekaniikan peruselementit ovat samanlaisina kuin Half-Life 2:ssa ja Half-Life 2: Episode Onessa, mutta peli hyödyntää Valven uudistamaa versiota Source-pelimoottorista. Uudistetussa pelimoottorissa on mukana ominaisuus luoda valtavan kokoisia peliympäristöjä, joissa on korkeampi piirtoetäisyys ja yksityiskohtaisemmat tekstuurit kuin pelimoottorin alkuperäisessä versiossa. Sourcen fysiikkamoottoria on paranneltu siten, että peli kykenee mallintamaan talojen ja siltojen kaltaisten suurikokoisten kohteiden fysiikanmallinnusta. Pelimoottorissa ovat myös yksityiskohtaisempi animaatiojärjestelmä, dynaamiset varjostukset ja Half-Life 2: Lost Coastissa esitellyt HDR-valotehoste ja Valven työntekijöiden kommenttiraidan. Half-Life 2: Episode Twon uusittu pelimoottori on suunnattu myös kehittyneille tietokoneiden prosessoreille ja näytönohjaimille.
Half-Life 2: Episode Twon teemana ovat valtavan kokoiset peliympäristöt, joissa pelaaja joutuu suorittamaan liittolaisilleen erilaisia tehtäviä. Half-Life 2:sta ja Half-Life 2: Episode Onesta poiketen peli ei enää sijoitu itäeurooppalaisen Kaupunki 17:n ympäristöihin, vaan kaupungin lähistöllä sijaitsevaan metsään ja vuoristoon. Uudenlaisen miljöön ansiosta pelissä eteneminen ei ole enää yhtä suoraviivaista kuin aikaisemmissa Half-Life-peleissä, joissa pelaajahahmo joutui liikkumaan lineaarisessa ja tarkkaan rajatussa peliympäristössä. Half-Life 2:n esittelemä ominaisuus ohjata kulkuneuvoja tekee paluun, joten pelaaja liikkuu useimpien peliympäristöjen läpi autossa, johon myös pelaajahahmon kumppani Alyx Vance pääsee matkustajaksi. Half-Life 2: Episode Onessa esitellyt Alyxin uudet ominaisuudet ja liikkeet tekevät myös paluun pelissä, vaikka Half-Life 2:n tavoin pelaaja liikkuu suurimman osan peliajasta yksin.
Source-pelimoottorin mahdollistaman realistisen fysiikanmallinnuksen takia pelissä on edeltäjiensä tavoin fysiikkamoottorin ympärille rakennettuja tilanteita, joissa pelaajan tarkoituksena on ratkaista liikkumista rajoittava ongelma. Uudistetun fysiikkamoottorin ansiosta tilanteet on kuitenkin suunniteltu monimutkaisemmiksi kuin aikaisemmissa peleissä, ja Half-Life 2: Episode Twossa on pelisarjan pisimpiin ongelmanratkaisuun pohjautuvia kohtauksia.
Tarina

Episode Two:n tarina keskittyy Gordon Freemanin ja Alyx Vancen matkaan kohti kapinallisten tukikohtaa, White Forestia.
Tarina > Prologi

Gordon ja Alyx ovat pakenemassa Kaupunki 17:stä viimeisellä junalla. Kun juna poistuu asemalta, Gordon ja Alyx näkevät Linnoituksen lähettämässä hätäviestin muissa ulottuvuuksissa oleskeleville Combinen sotajoukoille. Kun hätäviesti on lähetetty, junan yläpuolella lentää kaupungista pakenevien muukalaisneuvonantajien pakokapseleita, minkä jälkeen Linnoitus ja Kaupunki 17 alkavat hehkua aavemaista, sinistä valoa. Hetkeä myöhemmin Linnoituksen reaktoriydin räjähtää, Kaupunki 17 tuhoutuu ja valtava paineaalto lähestyy suurella vauhdilla junaa kohti. Kuva täyttyy sokaisevaan valoon, minkä jälkeen Gordon kuulee kirskuvan metallin äänen ja Alyxin kuiskaamassa Gordonin nimen.
Tarina > Kappaleet

White Forestiin
Vortaalinen elonkierto
Freeman pelastaa
Pelkääjän paikalla
Tutkan ulkopuolella
Yhteinen vihollisemme
Lähtölaskenta
Vastaanotto

| Half-Life 2: Episode Two> Yhteispisteet.Kerääjä | Half-Life 2: Episode Two> Yhteispisteet.Pisteet |
| --- | --- |
GameRankings: 90/100 (perustuu 12 arvosteluun)
Metacritic: 91/100 (perustuu 12 arvosteluun)
Arvostelupisteet
Julkaisu: Pisteet
IGN: 9.4
Half-Life 2: Episode Two sai edeltäjiensä tavoin pelikriitikoilta erittäin myönteisen vastaanoton. Arvostelijat kehuivat pelin laajoja peliympäristöjä ja monipuolista kenttäsuunnittelua, mutta toisaalta eräiden kriitikoiden mukaan peli oli Half-Life 2: Episode Onen tavoin liian lyhytkestoinen.
Ääniraita

Muiden Half-Life-sarjan pelien tavoin Half-Life 2: Episode Twon sääniraidan on säveltänyt Kelly Bailey. Kappaleet ovat pääasiassa ambient-tyylisiä.
Ääniraita > Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | No One Rides For Free | 1.03 |  |  |  |  |  |  |  |
| 2. | Dark Interval | 1.35 |  |  |  |  |  |  |  |
| 3. | Crawl Yard | 1.15 |  |  |  |  |  |  |  |
| 4. | Nectarium | 1.47 |  |  |  |  |  |  |  |
| 5. | Extinction Event Horizon | 2.04 |  |  |  |  |  |  |  |
| 6. | Vortal Combat | 3.15 |  |  |  |  |  |  |  |
| 7. | Sector Sweep | 2.47 |  |  |  |  |  |  |  |
| 8. | Shu’ulathoi | 2.38 |  |  |  |  |  |  |  |
| 9. | Last Legs | 2.07 |  |  |  |  |  |  |  |
| 10. | Abandoned In Place | 2.47 |  |  |  |  |  |  |  |
| 11. | Inhuman Frequency | 1.50 |  |  |  |  |  |  |  |
| 12. | Hunting Party | 3.30 |  |  |  |  |  |  |  |
| 13. | Eon Trap | 3.14 |  |  |  |  |  |  |  |
Aiheesta muualla

Half-Life 2: Episode Twon virallinen kotisivusto (Arkistoitu – Internet Archive)
| --- | --- |
Pääsarja:   Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:   Portal  Portal 2 Sixense Perceptual Pack 
Viralliset modit:   Counter-Strike  Day of Defeat 
Muut pelit:   The Orange Box  Half-Life 2: Survivor  The Lab  Hunt Down the Freeman 
Universumi:   Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:   Valve Corporation  Gearbox Software  Black Mesa  GoldSrc  Source  Steam 
G-Man paljastaa pelastaneensa nuoren Alyx Vancen hengen Black Mesan tapauksesta.
Isaac Kleiner ja Eli Vance kertovat Gordon Freemanille ja Alyx Vancelle Borealis-laivasta. Borealis oli alun perin tarkoitettu Half-Life 2:n peliympäristöksi, mutta kartta poistettiin pelin lopullisesta versiosta.
Heraian kisat

| Heraian kisat> τά Ἡραῖα |
| --- | --- |
 Juoksevaa tyttöä esittävä spartalainen pronssiveistos 500-luvulta eaa. Tyttö on pukeutunut kuten Heraian kisojen osanottajat kuvausten mukaan pukeutuivat.
Tyyppi:  urheilukisat Heran kunniaksi
Päivämäärä:  juuri ennen Olympian kisoja
Järjestämistiheys:  joka neljäs vuosi
Paikkakunta:  Olympia, Elis, Kreikka
Heraian kisat (m.kreik. τά Ἡραῖα, ta Hēraia) olivat antiikin Kreikassa Olympian pyhäkköalueella järjestetyt naisten urheilukilpailut. Heraian kisat järjestettiin neljän vuoden välein samassa yhteydessä, kun jumalatar Heran kuvapatsaalle puettiin uusi peplos Heran temppelissä.
Heraian kisoista tiedetään vain vähän. 100-luvulla jaa. kirjoittaneen kreikkalaisen matkakirjailija Pausaniaan mukaan kilpailun järjestäjäkomitean muodosti 16 naista Eliin kaupungista. Kilpailuun kuului naimattomien naisten juoksukilpailuja Heran temppelin viereisellä stadionilla, jonka rata oli lyhyempi kuin miesten vastaavissa kilpailuissa eli Olympian kisoissa käytetty. Naiset kilpailivat kolmessa ikäryhmässä, ja voittajat saivat palkinnokseen oliiviseppeleen ja itseään kuvaavan taulun temppeliin. Kilpailijat juoksivat hiukset vapaina khiton yllään. Ei tiedetä, oliko katsomossa myös miehiä.
Gyllenhammar

Gyllenhammar on muun muassa seuraavien henkilöiden sukunimi:
Pehr G. Gyllenhammar (1935–2024), ruotsalainen yritysjohtaja, mm. Volvon hallituksen puheenjohtaja
Ralf Gyllenhammar (s. 1966), ruotsalainen muusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eeva-Maria Maijala

| Eeva-Maria Maijala |
| --- | --- |
 Eeva-Maria Maijala vuonna 2011.
Henkilötiedot
Syntynyt: 23. joulukuuta 1967 (ikä 56) Sodankylä, Suomi
Poliitikko
Puolue:  Suomen Keskusta
Asema:  kansanedustaja (2011–2019)
Vaalipiiri:  Lapin vaalipiiri
Aiheesta muualla
Virallinen sivu
Eeva-Maria Kustaava Maijala (ent. Eeva Maria Maijala; s. 23. joulukuuta 1967 Sodankylä) on suomalainen entinen keskustan kansanedustaja Lapin vaalipiiristä. Hänet valittiin eduskuntaan vuoden 2011 vaaleissa. Vuoden 2019 eduskuntavaaleissa hän putosi eduskunnasta.
Ura

Eduskunnassa Maijala oli työelämä- ja tasa-arvovaliokunnan ja ympäristövaliokunnan jäsen. Hän kuului myös Pohjoismaiden neuvoston Suomen valtuuskuntaan sekä tulevaisuusvaliokunnan kestävän kasvun jaostoon. Maijala on Lapin Keskustanaisten puheenjohtaja ja keskustan Lapin piirin varapuheenjohtaja vuodesta 2013.
Syksyllä 2015 Eeva-Maria Maijala valittiin Kalatalouden Keskusliiton puheenjohtajaksi.
Vuonna 2021 Maijala valittiin Savukosken kunnanjohtajan viransijaiseksi.
Koulutukseltaan Maijala on agrologi ja varatuomari. Ennen kansanedustajaksi valintaa hän toimi Savukosken maaseutu- ja ympäristösihteerinä, elinkeinoasiamiehenä ja kunnansihteerinä. Lisäksi hänellä on puolisonsa kanssa lammastila ja poroja.
Yksityiselämä

Maijalalla on puoliso ja neljä lasta.
Teokset

Eeva-Maria Maijala & Janne Kaisanlahti: Väärän akan lampaat söivät.  Pihkassa Lapin luontoon ry, 2013.
Eeva-Maria Maijala: Kemin Lappi elää (Toim) 2016
Aiheesta muualla

.aspx Eeva-Maria Maijala Suomen kansanedustajat. Eduskunta.
Maijalan kotisivu (Arkistoitu – Internet Archive)
Suomen Keskustan kansanedustajat
| n k Suomen Keskustan kansanedustajat 2011–2015 |
| --- | --- |
Eduskuntaryhmä (35):  Alatalo  Anttila  Hautala  Kaikkonen  Kalli  Kalmari  Katainen  Kerola  Kiviniemi (2011–2014)  Kiviranta  Komi  Korhonen  Koskela (2014–2015)  Kääriäinen  Lehtomäki  Leppä  Lintilä  Lohi  Maijala  Paloniemi  Pekkarinen  Peltokorpi (2014–2015)  Pirttilahti  Puumala  Rantakangas  Rehula  Reijonen  Rossi  Rundgren  Saarikko  Savola  Sipilä  Tiilikainen  Torniainen  Tölli  Vehkaperä  Vehviläinen 
1Mari Kiviniemi valittiin OECD:n apulaispääsihteeriksi heinäkuussa 2014, jolloin hänen tilalleen eduskuntaan nousi Terhi Peltokorpi. 2Laila Koskela erosi perussuomalaisista marraskuussa 2014 ja liittyi keskustan eduskuntaryhmään.
| n k Suomen Keskustan kansanedustajat 2015–2019 |
| --- | --- |
Eduskuntaryhmä (49):  Ala-Nissilä  Alatalo  Anttila  Berner  Hakanen  Hautala  Hannakaisa Heikkinen  Honkonen  Hoskonen  Jarva  Juhantalo  Kaikkonen  Kalli  Kalmari  Katainen (2015–2018)  Keränen  Kiviranta  Korhonen  Kosonen  Kulmuni  Kurvinen  Kärnä (2015–2018)  Kääriäinen  Lehtomäki  Leppä  Lintilä  Lohi  Maijala  Hanna-Leena Mattila (2018–2019)4  Nivala (2018)4  Pakkanen  Paloniemi  Parviainen  Pekkarinen  Pirttilahti  Puska (2017–2019)2  Puumala  Pylväs  Rantakangas  Rehn (2015–2017)2  Rehula  Reijonen (2018–)3  Rossi  Saarikko  Savola  Sipilä  Talja  Tiilikainen  Torniainen  Tölli  Vanhanen  Vehkaperä (2015–2018)4  Vehviläinen  Viljanen  Väyrynen (2015)1 
1 Paavo Väyrynen päätti jatkaa Euroopan parlamentissa, jolloin hänen tilalleen eduskuntaan nousi Mikko Kärnä. Väyrynen palasi eduskuntaan 2018, mutta ei liittynyt keskustan eduskuntaryhmään. 2 Olli Rehn siirtyi Suomen Pankin johtokuntaan, jolloin hänen tilalleen eduskuntaan nousi Paula Lehtomäki. Lehtomäki päätti kuitenkin jatkaa valtiosihteerinä, jolloin hänen tilalleen nousi Pekka Puska. 3 Elsi Katainen siirtyi Euroopan parlamenttiin, jolloin hänen tilalleen eduskuntaan nousi Eero Reijonen. 4 Mirja Vehkaperä siirtyi Euroopan parlamenttiin, jolloin hänen tilalleen eduskuntaan nousi Eija Nivala. Nivala kuitenkin valittiin Ylivieskan kirkkoherraksi, jolloin hänen tilalleen nousi Hanna-Leena Mattila.
Lapin vaalipiirin kansanedustajat 2011–2015
Heikki Autto
Markus Lohi
Eeva-Maria Maijala
Markus Mustajärvi
Hanna Mäntylä
Johanna Ojala-Niemelä
Simo Rundgren
| --- | --- |
Auktoriteettitunnisteet: Henkilöt :  Eduskunta
Frans Mustasilta

| Frans Mustasilta |
| --- | --- |
 Frans Mustasilta 1910-luvun vaihteessa.
Kansanedustaja
 2.2.1914–3.4.1917, 1.5.1924–1.9.1927, 1.9.1933–5.4.1945  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 27. syyskuuta 1879 Lavia
Kuollut: 29. toukokuuta 1949 (69 vuotta) Hämeenkyrö
Ammatti:  pienviljelijä
Frans Vilho Mustasilta (vuoteen 1906 Hakala, 27. syyskuuta 1879 Lavia – 29. toukokuuta 1949 Hämeenkyrö) oli suomalainen poliitikko, joka toimi SDP:n kansanedustajana vuosina 1914–1917, 1924–1927 ja 1933–1945.
Elämä

Mustasillan vanhemmat olivat työmies Vilho Ristimäki (myöh. Mustasilta, 1849–1927) ja Karoliina Gustaava Sillanpää (1851–1904). Vuonna 1892 perhe muutti Laviasta Hämeenkyrön Haukijärven kylään. Mustasilta oli renkinä ja vuokratilallisena vuoteen 1918, jolloin hän osti Haukijärveltä oman palstatilan.
Vuonna 1906 Mustasilta oli perustamassa Haukijärven työväenyhdistystä, jonka puheenjohtajana hän toimi 40 vuoden ajan. Mustasilta oli sosialidemokraattien kansanedustajana kolmeen otteeseen vuosina 1914–1917, 1924–1927 ja 1933–1945. Presidentin valitsijamiehenä hän oli 1925, 1931, 1937, 1940 ja 1943. Mustasilta valittiin Hämeenkyrön kunnanvaltuuston vuonna 1921 ja hän toimi myös sen puheenjohtajana 1928–1930.
Sisällissodan aikana Mustasilta pysyi sivussa punaisten toiminnasta ja kävi punakaartin esikunnassa puhumassa Pakkasen kartanon omistajan C. G. Estlanderin puolesta. Sodan jälkeen valkoiset kuitenkin pidättivät Mustasillan ja toimittivat hänet valtiorikosoikeuden eteen Tampereelle. Estlander todisti nyt Mustasillan puolesta ja hänet vapautettiin syytteestä.
Mustasilta kuoli sydänkohtaukseen kotonaan Hämeenkyrössä 69-vuotiaana toukokuussa 1949.
Perhe

Frans Mustasilta on naimisissa 1900–1906 Maria Karoliina Taavetintytär Nygrenin (1878–1906) kanssa, 1908–1924 Anna Vilhelmiina Takalan (1890–1924) kanssa ja vuodesta 1925 Lempi Maria Välimäen (1897–1976) kanssa.
Eemil Luukka

| Eemil Luukka |
| --- | --- |
 Luukka vuonna 1961
Suomen sisäasiainministeri
 Sukselaisen II hallitus 19.5.1961–13.7.1961 Miettusen I hallitus 14.7.1961–12.4.1962  
Edeltäjä:  Eino Palovesi
Seuraaja:  Eeli Erkkilä
Suomen maatalousministeri
 Paasikiven II hallitus 17.11.1944–16.4.1945  
Edeltäjä:  Viljami Kalliokoski
Seuraaja:  Kalle Jutila
Suomen pääministerin sijainen
 Sukselaisen II hallitus 19.5.1961–3.7.1961 Miettusen I hallitus 14.7.1961–13.4.1962  
Edeltäjä:  Ralf Törngren Kauno Kleemola
Seuraaja:  Kauno Kleemola Johannes Virolainen
Kansanedustaja
 1.9.1936–4.4.1966  
Ryhmä/puolue:  Keskustan eduskuntaryhmä
Vaalipiiri:  Hämeen läänin eteläinen vaalipiiri
Henkilötiedot
Syntynyt: 1. joulukuuta 1892 Muolaa, Ilola
Kuollut: 1. kesäkuuta 1970 (77 vuotta) Valkeakoski
Ammatti:  maanviljelijä
Arvonimi: kunnallisneuvos (1942) ministeri (1962)
Puoliso:  Hilda Tyyne Toukkari
Tiedot
Puolue:  Suomen Keskusta
Koulutus:  kansakoulu , kunnallismieskurssi (Maalaiskuntien liitto)
Uskonto:  luterilainen
Emil Wiktori (Eemil Viktor) Luukka (1. joulukuuta 1892 Muolaa, Ilola – 1. kesäkuuta 1970 Valkeakoski) oli suomalainen poliitikko, joka toimi Maalaisliiton kansanedustajana vuosina 1936–1966. Hän oli ministerinä kahdeksassa eri hallituksessa vuosina 1942–1962 ja toimi myös yhdentoista päivän ajan pääministeri V. J. Sukselaisen sijaisena vuonna 1961.
Elämä

Luukka toimi maanviljelijänä Muolaassa sijainneella kotitilallaan. Sisällissodan aikana hän oli valkoisten etappimiehenä Karjalan rintamalla, muttei osallistunut taisteluihin. Vuosina 1928−1941 Luukka työskenteli myös Muolaan kunnankirjurina. Jatkosodan jälkeen hän omisti maatilan Sääksmäellä.
Luukka valittiin eduskuntaan vuonna 1936. Presidentin valitsijamiehenä Luukka oli vuosien 1956 ja 1962 vaaleissa. Vuoden 1966 vaaleissa Luukka jätti eduskunnan yhtenä viimeisistä niin sanotun pitkän parlamentin (1939−1945) jäsenistä.
Luukka kannatti voimakkaasti Karjalan palautusta ja halusi edistää karjalaisten oikeuksia. Hän toimi Karjalan Liiton puheenjohtajana vuosina 1946–1967. Luukka kuului kaikkiaan kymmenien eri yhtiöiden ja yhteisöjen hallintoelimiin. Eemil Luukka sai kunnallisneuvoksen arvonimen vuonna 1942 ja ministerin arvonimen vuonna 1962.
Perhe

Eemil Luukan poika oli ministeri ja SOK:n pääjohtaja Viljo Luukka.
Lentävä Jacob

Lentävää Jacobia riisin ja salaatin kera.
Lentävä Jacob (ruots. flygande Jacob) on ruotsalainen uuniruoka, joka valmistetaan grillatusta broilerista, banaanista, kuohukermasta, pekonista, chilikastikkeesta ja suolapähkinöistä. Se tarjoillaan yleensä riisin ja salaatin kera. Ruokalaji on saanut nimensä kehittäjältään Ove Jacobssonilta, joka työskenteli lentorahtialalla. Lentävän Jacobin ohje julkaistiin alun perin Allt om Mat -lehdessä vuonna 1976. Ruokalaji saavutti suosiota, ja se on nykyään perusruokaa, jota tarjotaan muun muassa ruotsalaisissa kouluissa. Lentävästä Jacobista on kehitetty myös useita muunnelmia.
Vihtori Mäkelä

| Vihtori Mäkelä |
| --- | --- |

Kansanedustaja
 22.5.1907–31.7.1908, 1.2.1911–31.10.1917, 14.1.1919–31.3.1919  
Ryhmä/puolue:  SDP
Vaalipiiri:  Viipurin itäinen
Henkilötiedot
Syntynyt: 16. lokakuuta 1869 Iitti
Kuollut: 3. toukokuuta 1953 (83 vuotta) Kouvola
Ammatti:  ratamestari
Viktor (Vihtori) Mäkelä (16. lokakuuta 1869 Iitti – 3. toukokuuta 1953 Kouvola) oli suomalainen poliitikko, joka toimi SDP:n kansanedustajana vuosina 1907–1908, 1911–1917 ja 1919.
Elämä

Iitin Kausansaaressa syntyneen Mäkelän vanhemmat olivat talonpoika Jeremias Davidinpoika Mäkelä (s. 1839) ja Katariina Juhontytär (s. 1837). Hän oli lapsesta lähtien maatöissä ja puotipuksuna kotiseudullaan, kunnes 1889 pääsi ratatöihin Karjalan radalle. Vuodesta 1891 lähtien Mäkelä oli Valtionrautateiden palveluksessa muun muassa ratavartijana. Vuonna 1904 Mäkelä valmistui teollisuuskoulun kulkulaitososastolta, jonka jälkeen hän työskenteli rataesimiehenä Ruokolahdella 1904–1914 ja Tammisuolla 1915 sekä ratamestarina Kurkijoella, Hankasalmella, Kulennoisissa, Kallislahdessa ja Kerisalossa 1915−1933. Lisäksi Mäkelä toimi Punkaharjun rakennusvalvojana.
Mäkelä lähti työväenliikkeeseen vuosisadan vaihteessa. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Mäkelä oli kansanedustajana myös vuosina 1911−1917. Tammikuussa 1919 hän nousi vielä pariksi kuukaudeksi eduskuntaan sisällissodan aikana teloitetun Juho Rikkosen tilalle.
Perhe

Mäkelän puoliso oli Valkealassa syntynyt Maria Peltola (1867−1937), jonka kanssa hän avioitui vuonna 1893. Pariskunnalla oli kuusi lasta.